45. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.118294 της 18/30 Νοεμ.1976 (ΦΕΚ Β΄ 1438) Περί μεταφοράς θέσεως της τέως Κατηγορίας Α΄ εις συνιστώμενον Κλάδον ΑΡ παρά τη Παντείω Ανωτάτη Σχολή Πολιτικών Επιστημών. Έχοντες υπ’ όψει τας διατάξεις του άρθρ.17 (παρ. 3β) του Νόμ.434/1976 «περί πληρώσεως θέσεων και θεμάτων αφορώντων εις την κατάστασιν των δημοσίων υπαλλήλων και υπαλλήλων ΝΠΔΔ», διαπιστούμεν ότι από της ενάρξεως ισχύος του Νόμου τούτου μεταφέρθη εις συσταθέντα Κλάδον ΑΡ1 Διοικητικόν – Λογιστικόν (προσωρινόν), μία θέσις επί βαθμοίς 8ω – 6ω του Κλάδου Α1 Διοικητικού – Λογιστικού της Παντείου Ανωτάτης Σχολής Επιστημών, προβλεπομένη υπό του Π.Δ. 659/1975 και υπαγομένη εις την τέως Κατηγορίαν Α΄. Η θέσις αύτη άμα τη καθ’ οιονδήποτε τρόπον κενώσει της θα μεταφερθή εις έτερον Κλάδον κατά την διαδικασίαν του άρθρ.17 παρ. 10 του Νόμ. 434/1976. 46. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.870 της 19/30 Νοεμ.1976 (ΦΕΚ Α΄ 318) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων και τινων ανωτέρων σχολών εις την Πάντειον Ανωτάτην Σχολήν Πολιτικών Επιστημών προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ.1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (176–Α). 2.Την γνώμην της Συγκλήτου της Παντείου Ανωτάτης Σχολής Πολιτικών Επιστημών (συνεδρία 4.8.1976) και 3.Την υπ’ αριθ.827/1976 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν : Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής, ως και σχολών και τμημάτων αυτών, ή ισοτίμων της αλλοδαπής, πτυχιούχοι των παιδαγωγικών ακαδημιών, απόφοιτοι ανωτάτων στρατιωτικών σχολών ως και σχολών αξιωματικών Χωροφυλακής και Αστυνομίας Πόλεων, δύναται να καταταγούν και εγγραφούν εις την Πάντειον Ανωτάτην Σχολήν Πολιτικών Επιστημών προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της σχολής ταύτης κατά τα εν άρθρ.1 παρ. 2 του Νόμ.379/1976 και εντός των υπό της αυτής διατάξεως προβλεπομένων ορίων. Άρθρ.2.-1.Η αίτησις μετ’ επισήμου αντιγράφου του πτυχίου υποβάλλεται υπό του ενδιαφερομένου εις την Σχολήν εντός του μηνός Σεπτεμβρίου εκάστου έτους. Εξαιρετικώς δια το έτος 1976 η αίτησις και τα δικαιολογητικά υποβάλλονται εντός μηνός από της δημοσιεύσεως του παρόντος. 2.Προκειμένου περί πτυχιούχων ανωτάτων εκπαιδευτικών ιδρυμάτων της αλλοδαπής συνυποβάλλεται και βεβαίωσις ανωτάτου εκπαιδευτικού ιδρύματος της ημεδαπής περί της στάθμης του υπ’ αυτών κατεχομένου τίτλου. «3.Υποψήφιος δικαιούμενος, δυνάμει των άρθρ.3 και 4 του παρόντος επιλογής, δια το Α΄ έτος σπουδών άνευ εξετάσεων ή κατόπιν εξετάσεων δια το Β΄ έτος σπουδών, υποχρεούται να καθορίση δια της αιτήσεώς του, αν επιθυμή επιλογήν άνευ ή κατόπιν εξετάσεων, μη δυνάμενον να μετάσχη εις αμφοτέρας τας διαδικασίας επιλογής». Η παρ. 3 προστέθηκε από το άρθρο Δεύτερο του Π.Δ. 878/10-24 Αυγ.1981 (ΦΕΚ Α΄ 222). (Αντί για τη σελ.712,15) Σελ. 712,15(α) Τεύχος Ε91-Σελ.9 483 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.43-46 Άρθρ.3.-1) Εις το Α΄ έτος σπουδών κατατάσσονται και εγγράφονται άνευ εξετάσεων υπό τους περιορισμούς του άρθρ.3 του Νόμ.379/76 και επί τη βάσει του αριθμητικού βαθμού του πτυχίου των α) οι πτυχιούχοι όλων των Ανωτάτων Εκπαιδευτικών Ιδρυμάτων της Χώρας και ισοτίμων της αλλοδαπής (πλην των πτυχιούχων της Παντείου Ανωτάτης Σχολής Πολιτικών Επιστημών), β) Οι πτυχιούχοι των Παιδαγωγικών Ακαδημιών, γ) Οι απόφοιτοι Ανωτάτων Στρατιωτικών Σχολών, Σχολών Αξιωματικών Χωροφυλακής και Αστυνομίας Πόλεων, εξαιρουμένων των πτυχιούχων εκείνων οι οποίοι κατ’ εφαρμογήν της παρ. 1 του άρθρ.4 του παρόντος προτιμούν να υποβάλλουν αιτήσεις προς κατάταξιν εις το δεύτερον (Β) έτος σπουδών κατόπιν γραπτών κατατακτηρίων εξετάσεων. 2)Η επιλογή γίνεται βάσει του αριθμητικού βαθμού του πτυχίου των υποψηφίων αρχομένου από του «άριστα», «λίαν καλώς», «καλώς» αποκλεισμένου του «σχεδόν καλώς». Εις περίπτωσιν αριθμητικής ισοβαθμίας διενεργείται υπό της Σχολής κλήρωσις. Το άρθρ.3 αντικαταστάθηκε ως άνω από το άρθρο τρίτο του Π.Δ. 878/10-24 Αυγ.1981 (ΦΕΚ Α΄ 222). Άρθρ.4.-1) Εις το Β΄ έτος σπουδών κατατάσσονται οι υποψήφιοι κατόπιν γραπτών κατατακτηρίων εξετάσεων εις άπαντα τα εις το πρόγραμμα του Α΄ έτους σπουδών της Παντείου Ανωτάτης Σχολής Πολιτικών Επιστημών περιλαμβανόμενα υποχρεωτικά μαθήματα και εις εν εκ των κατ’ επιλογήν τα οποία δεν περιλαμβάνονται εις το πρόγραμμα μαθημάτων της Σχολής ή Τμήματος προλεύσεώς των οι : α) πτυχιούχου των Νομικών Σχολών της ημεδαπής απάντων των τμημάτων, β) πτυχιούχοι της Ανωτάτης Σχολής Οικονομικών και Εμπορικών Επιστημών, γ) πτυχιούχοι των Ανωτάτων Βιομηχανικών Σχολών Πειραιώς και Θεσσαλονίκης και δ) πτυχιούχοι ομοειδών ισοτιμιών ανωτάτων σχολών της αλλοδαπής. 2)Η κατά στάδια διαδικασία κατατάξεως και εγγραφής των εις το παρόν άρθρον αναφερομένων πτυχιούχων έχει ως ακολούθως: α)Η Σχολή καταρτίζει πίνακα εις τον οποίον περιλαμβάνονται οι υποψήφιοι δια το Β΄ έτος σπουδών. β)Αι κατατακτήριοι εξετάσεις διενεργούνται εντός του Β΄15νθημέρου του μηνός Οκτωβρίου. Εξετασταί Καθηγηταί των εξεταζομένων μαθημάτων ορίζονται οι διδάξαντες τα αντίστοιχα μαθήματα κατά το λήξαν ακαδημαϊκόν έτος. Εις περίπτωσιν απουσίας, ασθενείας ή άλλου ευλόγου κωλύματος τινός εκ των διδαξάντων Καθηγητών, ο εξεταστής ορίζεται υπό της συγκλήτου. Σελ. 712,16(α) Τεύχος Ε91-Σελ.10 γ)Ο βαθμός επιτυχίας εις έκαστον εξεταζόμενον μάθημα είναι τουλάχιστον 5 επί κλίμακος 0-10 ένθα 10 ο ανώτατος δυνατός βαθμός κατά μάθημα. δ)Η σειρά επιτυχίας των κατατασσομένων προκύπτει από τον αριθμητικόν μέσον όρο των βαθμών του συνόλου των εξεταζομένων μαθημάτων και του βαθμού του πτυχίου. ε)Εις περίπτωσιν ισοβαθμίας διενεργείται υπό της Σχολής κλήρωσις. στ)Οι αποτυχόντες εις έν μάθημα αποκλείονται της εγγραφής των εις την Σχολήν. 3)Εις το Δ΄ έτος σπουδών της Σχολής κατατάσσονται επίσης άνευ κατατακτηρίων εξετάσεων επί τη βάσει του αριθμητικού βαθμού του πτυχίου των, οι πτυχιούχοι εντός των τμημάτων της Παντείου ΑΣΠΕ. Εις περίπτωσιν ισοβαθμίας διενεργείται υπό της Σχολής κλήρωσις. Το άρθρ.4 αντικαταστάθηκε ως άνω από το άρθρο τέταρτο του Π.Δ. 878/10-24 Αυγ.1981 (ΦΕΚ Α΄ 222). 484 31.Θ.γ.46 Πάντειο Πανεπιστήμιο Κοινωνικών και Πολιτικών Επιστημών

[Source: greek_legal_code_raptarchis | Tokens: 5781]